
MOGUĆNOSTI IZVOĐENJA IZVANUČIONIČKE NASTAVE VEZANO UZ PANDEMIJU COVID-19 


Način boravka i međusobni kontakti djece pri višednevnoj izvanučioničkoj nastavi (svaka 
izvanučionička nastava uz noćenje), u kojoj najčešće više djece i mladih dijeli sobu, sudjeluju u 
grupnim aktivnostima, a djeca tijekom dnevnih aktivnosti dolaze u kontakt s osobama koje 
nisu dio skupine koja s njima putuje i najčešće putuje barem dva razredna odjela zajedno u 
autobusu, smatramo vrlo rizičnom aktivnošću u smislu mogućnosti širenja COVID-19 
infekcije. 

Uvijek postoji povećani epidemiološki rizik za djecu, mlade i odrasle u slučaju odlaska na 
višednevnu izvanučioničku nastavu, te se uzimajući u obzir aktualnu epidemiološku situaciju 
navedena nastava preporučuje odgoditi do daljnjega odnosno do poboljšanja epidemiološke 
situacije. Ne može se propisati mjere koje bi učinile taj rizik prihvatljivo niskim. 


Ukoliko ipak organizator odluči provesti izvanučioničku nastavu, potrebno je sljedeće: 

* Preporučuje se ograničiti izvanučioničku nastavu na jedan dan, bez noćenja, 

* Nikako se ne preporučuje organiziranje ovakve nastave u inozemstvu, 

* Preporučuje se organizirati izvanučioničku nastavu posebno za svaki razredni odjel 
tako da su u izvanučioničku nastavu uključeni samo oni učenici i nastavnici iz istog 
razrednog odjela koji i inače borave zajedno u učionici, 

e _Izbjeći organizirani prijevoz na način da roditelji dovedu djecu na odredište ili, ako se 
organizirani prijevoz ne može izbjeći, zajedno u autobusu/provoznom sredstava 
trebaju biti učenici i nastavnici iz istog razrednog odjela koji i inače borave zajedno u 
učionici te je neophodno pridržavati se sljedećih uputa: 
https://www.hzjz.hr/wp-content/uploads/2020/03/Medjuzupanijski-kopneni- 
domaci-prijevoz..pdf 

* —Organiziranu prehranu potrebno je prilagoditi sljedećim uputama: 
https://www.hzjz.hr/wp- 

content/uploads/2020/03/Preporuke za catering 27 05 _.pdf 
ili drugim uputama u skladu s preporukama za ugostiteljske objekte. 

* Aktivnosti koje će djeca imati u programu prilagoditi odgovarajućim uputama koje 
možete naći na našim web stranicama: 








prep da 


Također je potrebno pridržavati se svih važećih protuepidemijskih mjera i odluka Stožera 
civilne zaštite. 

